་ལྷས་ཡིད་
བསྐུལ་ཏེ། སྟོན་པ་བླ་ན་མེད་པ་འདི་ནི་བདག་ཅག་གི་ཡུལ་ཕྱོགས་འདི་ཉིད་དུ་
འབྱོན་པར་ངེས་པའོ། །ཞེས་སྒྲོགས་པས་ཉེ་ལོགས་སུ་འཁོད་པ་རྣམས་སེམས་
324

སེང་སེང་པོར་གྱུར་ཏེ་གནས་སོ། །བྱེ་བྲག་གནས་དེ་ཉིད་དུའང་མཁའ་ལ་མེ་
ཏོག་གི་ཆར་འབབ་པ་དང་། བར་སྣང་འཇའ་ཚོན་གྱི་དྲ་བས་ཁྱབ་པ་དང་། ལྷ་
།རྗེ་
རྫས་ཀྱི་དྲི་ངད་ལྡང་བ་སོགས་ཡིད་དུ་འོང་བའི་ལྟས་དུ་མ་ཡང་སྣང་ངོ་།
བཙུན་སྤྱན་རས་གཟིགས་ཀྱི་བྱིན་གྱིས་བརླབས་པ་ཤྲཱི་མ་ཏི་དྷྭ་ཚའི་གསལ་སྣང་གི་
རྟེན་འབྲེལ་ལས་སྣང་བའི་མཐུས་རྒྱལ་མཆོག་ཐུགས་རྗེའི་མངའ་བ
འ་བདག་ནི་མྱུར་
བ་ཉིད་དུ་མཐོང་ངོ་། །ཞེས་ཕལ་ཆེར་སེམས་པར་བྱེད་དོ། །ལྷུམས་སུ་ཞུགས་
པ་ཉིད་ཀྱི་ཚེ་ཡིག་དྲུག་རྡོ་རྗེའི་སྒྲ་དབྱངས་དང་། ཨཱ་ལི་ཀཱ་ལི་ལ་སོགས་གསུངས ས་
པའི་སྒྲ་སྐྱེ་བོ་ཕལ་བདག་གིས་ཐོས་ཤིང་། འདི་ནི་ཅི་ཞེས་ཐེ་ཚོམ་དང་ངོ་མཚར་
དང་། དད་པ་ལ་སོགས་ཅི་རིགས་སྐྱེས་པའི་གྲགས་པས་ཀྱང་ཕྱོགས་ཐམས་ཅད་
ཁྱབ་པར་གྱུར་ཏོ། །དགེ་ལེགས་ཡོངས་སུ་སྨིན་པའི་སྙེ་མ་ལས་ལྷུམས་སུ་མངོན་
པར་ཞུགས་ པའི་ རྣམ་ ཐར་ བཀོད་པའོ། ། མངལ་གནས་སྐྱེ་ བོ་ སྡུག་ བསྔལ་
གཟེབ། །མྱ་ངན་མུན་འཐིབས་ཀྱིས་བཅིངས་པ། །དེ་བཟློག་ཐུབ་དབང་ལྷ་ཡི་
ལྷ། །ཚངས་དབྱངས་ཆོས་མཆོག་རྒྱ་མཚོས་རོལ། །སྐུ་བལྟམས་པའི་མོད་ལ་
ཆོས་ཀྱི་གསུང་བསྒྲགས་སོ་ཞེས་བྱ་བ་ནི། རྒྱལ་བ་ཐུབ་པའི་དབང་པོ་ལ་སོགས་
པ་འགའ་ཞིག་ཐོས་མོད་ཀྱི། ཡུམ་གྱི་ལྟོར་བཞུགས་པའི་ཚེ་ཆོས་གསུང་བའི་སྒྲ་
ཕལ་པའི་སྐྱེ་བོ་རྣམས་ཀྱི་རྣ་བའི་སྤྱོད་ཡུལ་དུ་གྱུར་ཞེས་བྱ་བ་འདི་ནི་སྔོན་མ་ཐོས་
ཏེ། ད་ལྟ་དང་ཕྱིས་ཀྱང་དེ་ལྟ་བུ་མཐོང་ཐོས་ཤིན་ཏུ་དཀའ་བར་གནས་པ་དེའི་
རྒྱུས་ལྷག་པར་ཡང་དད་པའི་སེམས་མངོན་པར་འཁྲུགས་ཏེ། ཨེ་མ་ཧོ། བདག་
ཅག་གི་དཔལ་ལྡན་བླ་མ་དམ་པ་འདི་ནི་རྒྱལ་བ་སངས་རྒྱས་རྣམས་ལས་ལྷག་
པར་སངས་རྒྱས་པ་ཉིད་དེ། འདི་ནི་མཚུངས་པ་ཐམས་ཅད་དང་བྲལ་བའོ། །
འདི་ནི་བླ་ན་མེད་པའི་ཡང་བླ་ན་མེད་པའོ། །ཞེས་སོགས་ངེས་པའི་ཤེས་པ་མཐུ་
325

བརྟས་པར་གྱུར་བས་སེམས་དགའ་བ་དང༌། སྤྲོ་བ་དང་རངས་པ་ཚད་མེད་པ་
ཐོབ་ཅིང་ཡོན་ཏན་གྱི་སྒོ་རྒྱ་མཚོ་ཡང་སྣང་བར་གྱུར་ཏོ། །དགེ་ལེགས་ཡོངས་སུ་
སྨིན་པའི་སྙེ་མ་ལས་ཕུལ་དུ་བྱུང་བའི་རྣམ་ཐར་གྱི་རྣམ་པར་བཀོད་པའོ། །དེ་
ནས་རཀྟ་ཙཀྱུ་ཞེས་འཕགས་པའི་ཡུལ་གྱི་བརྡ་ཚད། བོད་ཀྱི་ཡུལ་དུ་གླང་སྟག་
གི་ལོ་ཆུ་སྟོད་ཟླ་བའི་ཚེས་བཅོ་བརྒྱད་ཀྱི་ཉི་མ་ཤར་བ་དང་དུས་མཚུངས་པར་སྐུ་
བལྟམས་ཤིང་། ངོ་མཚར་བའི་ལྟས་ ཕུལ་དུ་བྱུང་བ་དུ་ མ་ དང་ བཅས་ ཏེ།
འཇིག་རྟེན་གྱི་སྐྱེ་བོ་རྣམས་དགའ་མགུ་ཡིད་རངས་པ་རྒྱ་ཆེར་ཐོབ་པ་དེའི་གྲགས་
པ་ཡང་ཕྱོགས་ཀྱི་ཐ་གྲུ་ཀུན་དུ་ཁྱབ་པར་འགྲོ་བས་གདུལ་བར་བྱ་བའི་སྐྱེ་བོ་ཇི་
སྙེད་པ། དད་མོས་འདུན་པ་རྣམ་པར་དག་པའི་གདུང་ཤུགས་འཕེལ་བརྟན་
རབ་ཏུ་རྒྱས་པར་གྱུར་ཏོ། །གང་སྐུ་བལྟམས་ནས་རིང་པོར་མ་ལོན་པ་ན། ཡི་
དམ་གྱི་ལྷའི་རྗེས་སུ་གནང་བ་དུ་མས་བསྐུལ་ཏེ། ཤྲཱི་བྷཱུ་ཏི་དྷྭ་ཚས་མངོན་པར་
མཇལ་བའི་ཚེ། དགྱེས་པའི་རྣམ་འགྱུར་རྡོ་རྗེའི་གར་འཛུམ་པ་དང་བཅས་པ།
བཞད་པ་དང་། རྩེད་མོའི་རོལ་པས་སྔོན་ལུང་བསྟན་པ་ཕྱིན་ཅི་མ་ལོག་པ་
གསལ་བར་བསྟན་ཏེ། འདི་ནི་ཡོངས་སུ་སྨིན་པའི་སྙེ་མ་ལས། སྐུ་བལྟམས་
པའི་རྣམ་ཐར་བཀོད་པའོ། །སླར་ཡང་རིམ་པ་ཇི་ལྟ་བས་གདུལ་བྱ་སོ་སོའི་མོས་
པའི་བྱེ་བྲག་དང་སྦྱར་ཏེ། དེ་ནི་དེ་ལྟ་བུའོ་ཞེས་ལུང་བསྟན་པ་སྣ་ཚོགས་བཀའ་
སྩལ་ཞིང་། འགྲོ་བ་རྣམས་ཀྱི་ལོག་པ་དང་། ཐེ་ཚོམ་གྱི་དྲི་མ་ཅི་རིགས་གསལ་
ཏེ། མ་ཧཱ་ཨཱ་ཙརྱ་རཏྣ་ཤྲཱི་རྒྱལ་སྲས་པདྨ་འབྱུང་གནས་ཀྱི་ཡུན་རིང་དུ་བཞུགས་
པའི་གནས་ཆེན་པོའི་རི་བོར་སྤྱན་དྲངས་ཤིང་། སྐུའི་བསྐྱེད་ཡོངས་སུ་བསྲིངས་
པར་གྱུར་ཏོ། །གཞོན་ནུ་རོལ་རྩེད་ཀྱི་ཚུལ་གྱིས་སེམས་ཅན་གྱི་དོན་མཛད་པ་
དང་། སྤྱན་དང་མངོན་པར་ཤེས་པའི་ཆེ་བ་རྨད་དུ་བྱུང་བ་དང་། བདེ་བར་
326

གཤེགས་པ་དུ་མའི་ཞལ་མངོན་སུམ་དུ་ གཟིགས་པའི་ཚུལ་རྣམས་བརྗོད་ན་
མཐའ་གཏུགས་པ་མེད་དེ། གང་འདི་ནི་ཐོག་མ་མེད་པ་ནས་བདེ་བར་གཤེགས་
པ་མཐའ་དག་བསྐྱེད་པའི་ཡབ་མགོན་པོ་འཇིག་རྟེན་དབང་པོ་ཉིད་དུ་གྲུབ་པའི་
ངེས་པས་ཆེས་ཤིན་ཏུ་གསལ་བ་ཡིན་ནོ། །འཇིག་རྟེན་དང་མཐུན་པའི་བརྡ་
ཐབས་ཀྱིས་རིག་པ་ཡཀྵར་དང་རྒྱ་ཆེ་བའི་གནས་གཞུང་ལུགས་སྣ་ཚོགས་དང་།
ཟབ་པའི་གནས་མན་ངག་གི་རིག་པ་དུ་མ་བརྡ་བསྟན་པའམ་མགོ་སྨོས་པ་ཙམ་
གྱིས་མངོན་དུ་མཛད་དེ། ཇི་ལྟར་ཟས་གཙང་མའི་སྲས་དོན་ཐམས་ཅད་གྲུབ་
པས་ཡི་གེའི་གྲར་བྱོན་པ་སོགས་བཞིན་གང་ལའང་ཐོགས་རྟུགས་མེད་པར་གྱུར་
ཏོ། །ཁ་ཅིག་ཕྱིན་ཅི་ལོག་ཏུ་སྨྲ་བ་བློའི་འཛིན་སྟངས་མ་དག་པ་དག་ནི། དགེ་
སློང་ཀོ་ཀ་ལི་ཀའི་སྡེ་ཚན་དུ་ཉེ་བར་གཏོགས་པའོ་ཞེས་ཁོ་བོ་ཅག་སེམས་སོ། །
གང་དེ་དག་གིས་བླུན་དང་ཧ་ཅང་ཆེས་པ་ཉིད་དེ་ཞེས་སྨྲ་མོད་ནའང་། ཁོ་བོ་
ཅག་བླ་མ་དང་སངས་རྒྱས་ཐ་དད་དུ་མི་བྱེད་དོ་ཞེས་བྱ་བ་རིག་པ་འཛིན་པའི་
གྲུབ་པ་འདི་གཅིག་པུར་ངེས་པར་ཟློག་སྟེ། ཟབ་མོ་རྒྱུད་སྡེའི་ངེས་པས་དོན་
གནས་ཇི་ལྟ་བ་ལ་འཇུག་ཅིང་སྤྱོད་དོ། །ཡོངས་སུ་སྨིན་པའི་སྙེ་མ་ལས་འཇིག་
རྟེན་མཐུན་བྱེད་ཀྱི་རྣམ་ཐར་བཀོད་པའོ། །འཇིག་རྟེན་ན་འཁོད་པའི་སྐྱེ་བོ་
རྣམས་སྡོམ་པས་བསྡམས་པའི་ཚུལ་ཁྲིམས་དང་བརྟུལ་ཞུགས་ལ་གནས་པ་དག་
ཡོན་ཏན་དུ་བྱེད་པས། དེ་དག་རྣམ་པར་གྲོལ་བར་བྱ་བའི་ཕྱིར། མཧཱ་པཎྜི་ཏ་
ཤཱཀྱ་ཤྲཱིའི་རྒྱུད་ལས་མངོན་པར་བྱུང་བ་གངས་ཅན་དུ་གྲགས་པའི་སྡེ་བཞི་ལས་
དགེ་འདུན་སྒང་གི་སྡེ་པའི་མཁན་ཆེན་བུཎྜེ་བྷ་དྲ་ལས་རབ་ཏུ་བྱུང་བའི་ཚུལ་
དང་། དུས་ཕྱིས་དགེ་འདུན་རྒྱ་མཚོའི་དབུས་སུ་བསྙེན་པར་རྫོགས་ཏེ་ཡང་དག་
པར་བླངས་པའི་སྡོམ་པ་ཕུལ་དུ་ཕྱིན་པས་ཚངས་པ་སོགས་འཇིག་རྟེན་སྐྱོང་བ་དུ་
327

མས་ཕྱག་ འཚལ་ ཞིང་ ཞབས་ལ་བཏུད་དེ་བསྟོད་པར་གྱུར་ཏོ། །བྱང་ཆུབ་
མཆོག་ཏུ་སེམས་སྐྱེད་པ་གསར་དུ་ནོད་པའི་ཚུལ་དང་། ཟབ་མོ་སྔགས་ཀྱི་སྡོམ་
པ་རྣམ་པར་དག་པ་ཡང་མངོན་དུ་མཛད་དེ། རྣམ་གསུམ་ཚུལ་ཁྲིམས་ཡོངས་སུ་
དག་པས་ལྷ་དང་བཅས་པའི་འཇིག་རྟེན་མཐའ་དག་ཨེ་མ་ཧོ། འདི་ནི་བླ་ན་
མེད་པའོ་ཞེས་རྟོག་གོ། །ཡོངས་སུ་སྨིན་པའི་སྙེ་མ་ལས་སྤྱོད་མཆོག་དྲི་མ་མེད་
པའི་རྣམ་ཐར་བཀོད་པའོ། །གང་ཐུན་མོང་མ་ཡིན་པ་དང་། མཆོག་གི་ཏིང་ངེ་
འཛིན་ལ་འཇུག་པའི་ཚུལ་སྟོན་པར་བཞེད་པས། རྡོ་རྗེ་ཐེག་པའི་དཀྱིལ་འཁོར་
གྱི་འཁོར་ལོ་བྱ་བ། སྤྱོད་པ། རྣལ་འབྱོར། རྣལ་འབྱོར་བླ་ན་མེད་པར་གྲགས་
པ་ལས་བྱུང་བ་རྣམས་སུ་མངོན་པར་ཞུགས་ཤིང་། རྒྱུད་སྡེ་རབ་འབྱམས་ལ་
རྟོགས་པ་ཤིན་ཏུ་བྱང་པར་མཛད་དེ། མན་ངག་གི་གསུང་རྣམ་པར་དག་པའི་
མཐུས་ཉམས་དང་རྟོགས་པ་དྲི་མ་མེད་པས་ཐུགས་གཏམས་ཏེ། བདག་ཉིད་
ཆེན་པོ་ཏིལླི་ཞབས་དང་། དཔལ་པདྨ་དབང་ཆེན་ལ་སོགས་དག་པའི་སྣང་བས་
མཆོག་ཏུ་དགྱེས་པ་དང་། དོན་གནས་རྣམ་པར་དག་པ་ནི་འདིའོ་ཞེས་མགོན་
པོ་ཟླ་འོད་གཞོན་ནུའི་དགོངས་པ་གཅིག་ཏུ་རྣམ་པར་དག་པའི་ངེས་པ་ལ་མཆོག་
ཏུ་བསྟན་པའི་མཁྱེན་རབས་བླ་ན་མེད་ཅིང་མཚུངས་པ་དང་བྲལ་བས་ལྷ་དང་
བཅས་པའི་འཇིག་རྟེན་ཐམས་ཅད་ཀྱི་འདྲེན་པ་ཐུབ་དབང་ཤཱཀྱའི་སྐྱེས་མཆོག་
དང་། རྒྱལ་བ་རྡོ་རྗེ་འཆང་གི་ངོ་བོར་གདོད་ནས་གྲུབ་པ་ལྷག་པར་གསལ་བ་
ཉིད་དུ་གྱུར་པ་ལ་ཕྱོགས་བཅུའི་བདེ་བར་གཤེགས་པ་མཐའ་དག་དགྱེས་པས་
ཡོངས་སུ་བསྔགས་ཤིང་བསྟོད་པ་ན་ཆོས་ཉིད་དོ། །ཡོངས་སུ་སྨིན་པའི་སྙེ་མ་
ལས་མཁྱེན་རབ་ཕུལ་དུ་བྱུང་བའི་རྣམ་ཐར་བཀོད་པའོ། །ཐོག་མ་མེད་པ་ནས་
བསགས་པའི་བསོད་ནམས་ཀྱི་འབྲས་བུ་སྨིན་པས་ལོངས་སྤྱོད་དཔལ་འབྱོར་
328

ཟད་མི་ཤེས་པ་ནམ་མཁའི་མཛོད་མངའ་ཞིང་། བྱིས་པའི་སྐྱེ་བོའི་མིག་ལམ་དུ་
མ་བབ་པ་དང་བབ་པའི་འཇིག་རྟེན་གྱི་གཙོ་བོ་དྲེགས་ལྡན་རྣམས་ཀྱི་ཞབས་ལ་
མངོན་པར་བཏུད་དེ། གང་དང་གང་གིས་ཐོས་པའམ། མཐོང་བའམ། དྲན་
པ་ཙམ་གྱིས་བླ་ན་མེད་པའི་བྱང་ཆུབ་ངེས་པ་བརྟན་པོར་བསྐྱེད་དེ།
ཡོན་ཏན་
མི་ཟད་པའི་གནས་ལ་ཉེ་བར་སྦྱོར་ཞིང་། འགྲོ་བ་མ་ལུས་པ་ལ་བུ་གཅིག་པ་ལྟར་
དགོངས་པས་ནམ་དུའང་། ཁྲོ་བོའི་དྲི་མས་གླགས་མི་རྙེད་དེ། དམན་པ་མ་
རུངས་པ་རྒྱུད་ཤིན་ཏུ་མ་ཞི་བའི་སྐྱེ་བོ་ལ་ལྷག་པར་ཡང་བྱམས་པ་དང་བརྩེ་བའི་
ཐུགས་ཕྱིན་ཅི་ལོག་གི་རྐྱེན་གྱིས་འཁྲུགས་པ་དང་གཡོ་བ་མི་མངའ་བས་རྒྱ་མཚོ་
ཆེན་པོའི་འཇིངས་དང་། རིའི་རྒྱལ་པོ་རི་རབ་ལྟར་གྲུབ་པས་ཀུན་སྤྱོད་ཤིན་ཏུ་
ཟབ་ཅིང་བརྟན་ལ་མཆོག་ཏུ་ཡངས་པ་དང་། ཤེས་པར་བྱ་བའི་དངོས་པོ་ཕྲ་
རགས་གང་དང་གང་ལ་དེ་དང་དེ་ལྟ་བུའོ། །ཞེས་གཞན་ལ་མ་ལྟོས་པར་རང་
ཉིད་ཀྱིས་ཡང་དག་པར་དགོངས་ཏེ། མཁྱེན་རབ་རྣམ་པར་དག་པ་དང་།
མིའི་འགྲོ་བ་གདུལ་བར་བྱ་བའི་ཕྱིར་མིའི་རྣམ་པས་འགྲོ་བའི་དོན་མཛད་མོད་
ཀྱིས། འདི་ནི་ངེས་པར་རྒྱལ་མཆོག་རྡོ་རྗེ་འཆང་དབང་ཉིད་དོ་ཞེས་བྱ་བ་འདི་
ནི། ཡོངས་སུ་སྨིན་པའི་སྙེ་མ་ལས་དོན་གཉིས་ལྷུན་གྱིས་གྲུབ་པའི་རྣམ་ཐར་
བཀོད་པའོ། །མགོན་པོ་ཐུགས་རྗེའི་མངའ་བདག་མཆོག །མ་ལུས་འགྲོ་ལ་
ཕན་དགོངས་པས། །བསམ་ཡས་སྲིད་དང་ཞི་བའི་དཔལ། །མཁའ་ཁྱབ་འགྲོ་
ལ་སྣང་བར་མཛད། །གང་འདི་མདུན་རྗེས་མངོན་གྱུར་དུ། །བླ་མེད་བདེ་བར་
གཤེགས་པའི་མཛད། །ཕུལ་དུ་བྱུང་བའི་རྣམ་པར་འཕྲུལ། །ཇི་བཞིན་བརྗོད་
པར་ནུས་པ་སུ། །ལྷག་པར་དད་པས་དཀྲུགས་སེམས་ཅན། །བདག་ནི་སངས་
རྒྱས་ཆོས་དགེ་འདུན། །འདི་ཉིད་ལས་གཞན་འཚོལ་བློ་སྤངས། །མཉམ་ཉིད་
329

གསང་ཆེན་ངེས་པ་རྙེད། །རྙེད་ཀྱང་བདག་རྟོགས་ཇི་ལྟ་བ། ། འཇིག་རྟེན་
འདིར་མཐོང་མེད་པའི་རྒྱུས། །མགོན་པོ་མཆོག་དང་གྲོགས་གཞན་ལ། །
དགའ་དང་དགའ་བས་དབེན་མཉམ་ཉིད། །མ་དག་པའི་སྐྱེ་བོ་ལ་ལ་ན་རེ།
མངལ་དུ་ཞུགས་པའི་ཚེ། ཆོས་གསུང་ན། ད་ལྟ་སློབ་དཔོན་གྱི་རིག་བྱེད་ལ་ཇི་
ལྟར་ལྟོས་ཤིག་བྱ་བ་ནི་འཁྲུལ་པ་སྟེ། རྒྱལ་བ་ཤཱཀྱའི་དབང་པོ་སོགས་དུ་མ་སློབ་
དཔོན་གྱི་གནས་ལ་བརྟན་པ་ལྟར། སྟོན་པ་མངོན་སུམ་དུ་ཉེ་བར་སྣང་བའོ། །
ཁ་ཅིག་ན་རེ། འདི་ནི་ཡིན་ནོ། །འདི་ནི་མིན་ནོ་ཞེས་འཇིག་རྟེན་གྱི་བྱ་བ་ལ་
ལུང་སྟོན་པ་མི་མཛད་པས་རྣམ་པར་མ་དག་གོ། །ཞེས་སྨྲ་ཞིག་ལོག་པའི་རྟོག་པ་
བསྐྱེད་དེ། འདི་ནི་ཉན་པར་མི་བྱེད་པའི་སྐྱེ་བོ་བཏང་སྙོམས་སུ་གཞག་པར་
མཛད་པ་ཉིད་དོ། །ཁོ་བོ་ཅག་བྱིས་པའི་བློ་དང་རྣམ་པ་ཐམས་ཅད་དུ་མཐུན་པ་
རྒྱལ་བ་ཇི་སྙེད་པས་ཀྱང་མཛད་པར་མི་སྤྱོད་དེ། བཅོམ་ལྡན་འདས་ཉིད་ལའང་
མུ་སྟེགས་ཀྱི་སྤྱོ་དྲི་བ་དུ་མ་དག་བྱས་པར་གྱུར་ཏོ། །ཡང་ལ་ལ་དག་འདི་ནི་
གཞན་གྱིས་རྣམ་པར་བསྒྱུར་བའོ་ཞེས་རྟོག་སྟེ། རང་དང་གཞན་ལ་གནོད་པར་
མི་འགྱུར་བ་ནི་སྔོན་གྱི་རྒྱལ་བ་དུ་མས་ཀྱང་མཛད་དོ་ཞེས་སྐྱེས་པའི་རབས་ལས་
མཐོང་ཞིང་། དགོངས་པའི་གསང་ལས་ནམ་དུའང་འགྱུར་བ་མི་མངའ་སྟེ།
རང་རང་གི་མ་དག་པའི་བློ་སྣང་འཕགས་ཆེན་བླ་ན་མེད་པ་དག་ལ་སྦར་བར་མ་
བྱས་ན་མཛེས་མོད་ཀྱིས། ཕལ་པའི་སྐྱེ་བོ་ངག་ཉན་པར་མི་སྤྱོད་དོ། །ཁ་ཅིག་
འདི་ནི་བྱེད་པར་འོས་པའོ། །འདི་ནི་དེ་ལས་བཟློག་པའོ། །ཞེས་སོགས་འཇིག་
རྟེན་གྱི་ཆོས་རྣམས་བླ་མར་གྱུར་པ་ལ་རྗེས་སུ་སྒྲོགས་ཤིང་སློབ་པར་རྩོམ་པ་དེ་
ཡང་རྣམ་པར་མ་དག་པ་སྟེ། གལ་ཏེ་བདག་གི་བླ་མར་གྱུར་པ་འདི་སྔོན་གྱི་བླ་མ་
རིམ་པ་ནས་རིམ་པར་བྱོན་པ་དེ་ཡིན་པ་ཞིག་གམ། འོན་ཏེ་མིན་གྲང་། གལ་ཏེ་
330

མིན་ན་ཁྱེད་ཅག་མཁྱེན་པ་དང་ལྡན་པ་དག་གིས་སློབ་པར་འཐད་ལ། ཡིན་ན་བ་
ལང་རྫིས་པཎྜི་ཏ་ལ་ཇི་ལྟར་བསླབ། སྔོན་གྱི་དགོངས་པ་བསྐུལ་བར་བྱེད་དོ་སྙམ་ན།
ཆོས་ཀྱི་དགོངས་པ་བསྐུལ་བ་ནི་མདོ་ལས་འབྱུང་གི། ཆོས་མིན་རྣམ་པར་བསྐུལ་བ་ནི་
མ་བཤད་དོ། །དེ་དང་དེ་ལྟ་བུ་རིགས་པ་དང་མི་རིགས་པའི་ཚུལ་མང་དུ་མཐོང་མོད།
བརྗོད་པས་ཅི་ཞིག་བྱ། གང་མགོན་པོ་དེ་ཉིད་ཀྱི་དགོངས་པ་ཇི་ལྟ་བ་དེ་སྙེད་མངོན་
པར་བསྒྲུབས་ན་དགེ་ལེགས་སྙིང་པོ་གྲུབ་པར་འགྱུར་རོ། །མགོན་པོ་ཡིས་ནི་གང་
དགོངས་པ། །སེམས་ཅན་རྣམས་ལ་དེ་འབྱོར་ཤོག །ཅེས་བཤད་པའི་དོན་དྲན་པར་
བྱའོ། །བདག་ཅག་ནི་བླ་མའི་ཉེ་ལམ་ཁོ་ནས་ཉེ་བར་འཚོ་སྟེ། མུན་པ་སྣང་བའོ།
སྣང་བ་མུན་པའོ་ཞེས་བཀའ་སྩལ་ཡང་དེ་ཉིད་མཐུན་པར་བློ་སྦྱོང་སྟེ། རང་འོད་ཕྱོགས་
སུ་ལྷུང་བའི་དྲི་མ་ཡང་མེད་ལ། ཆོས་ཀྱི་རྗེ་རྒྱལ་བ་རིགས་ལྔ་དང་དབྱེར་མེད་པ་ཉིད་

མངོན་སུམ་དུ་གྱུར་པས་འདི་ཉིད་ཁོ་ན་ཆོས་ཐམས་ཅད་ཀྱི་དཔང་དང་ཚད་མ་ཉིད་དུ་
གྲུབ་ཅེས་བསྟན་པར་སེམས་སོ། །དེ་ལྟར་ཤིན་ཏུཉུང་ངུའི་རྣམ་པར་ཐར་པ་འདི་ཕྱིས་
རྣམ་ཐར་རྒྱ་ཆེ་ཞིང་ཟབ་པ་དག་གྲུབ་པར་འགྱུར་བའི་ཕྱི་མོར། མཁན་ཆེན་བློ་གྲོས་
རྒྱལ་མཚན་པས་ཡུན་རིང་པོ་ནས་ནན་ཏན་དུ་བསྐུལ་བའི་བཞེད་པ་ཡོངས་སུ་རྫོགས་
པར་བྱ་བའི་ཕྱིར། རྡོ་རྗེ་འཆང་དབང་ཆོས་རྗེའི་ཞབས་ཀྱི་པདྨོ་རྣམ་པར་བཀོད་པ།
རྣམ་ཐོས་ཀྱི་རི་བོར་ཙཎྡིཔ་མཁའ་སྤྱོད་པས་ཐུན་མཚམས་གཅིག་ཁོ་ན་ལ་གྲུབ་པར་
བགྱིས་སོ། །ཞིབ་རྒྱས་སུ་བལྟ་བར་འདོད་ན་གཞན་དག་གིས་མཛད་པའི་རྣམ་པར་
ཐར་པ་རྒྱ་ཆེ་བ་དག་ལ་ཡང་དང་ཡང་གུས་པས་བརྟགས་ཏེ་མོས་པ་དྲི་མེད་བསྐྱེད་པར་
མཛོད་ཅིག བཀྲ་ཤིས་དཔལ་འབར་འཛམ་གླིང་རྒྱན་དུ་ཤོག །ཡེ་དྷརྨ་ཧེ་པྲབྷ་བཱ་ཧེ་
ཏུནྟེ་ཥཱ་ནྟ་ཐཱ་ག་ཏོ་རྒྱ་བདཏ། ཏེ་ཥཱ་ཡོ་ན་རིདྷོ་ཨེ་བཾ་བཱ་ཏིམཱ་ཤྲ་མ་ཎཿའདིའི་ཡི་གེ་པ་ནི་
བླ་མའི་མིང་ཅན་བདག་གིས་བྲིས་བཀྲ་ཤིས།། །། ?
331